ຈີນຈະຮັດເຄັ່ງຂຶ້ນ ພວກກົດໝາຍປົກປ້ອງ ສິ່ງແວດລ້ອມ (ສະໄລດ໌)
ຄະນະກຳມະການກົມການເມືອງ ສູນກາງພັກ ຂອງຈີນ ເວົ້າວ່າ ພວກນັກທຸລະກິດ ຕ້ອງຮັບຜິດຊອບ ຕໍ່ການສ້າງ ຄວາມເສຍຫາຍ ແກ່ສິ່ງແວດລ້ອມ .
ຜູ້ແທນສະພາແຫ່ງຊາດ ລະດັບສູງສຸດຂອງຈີນທ່ານນຶ່ງ ກ່າວວ່າ ກຸງປັກກິ່ງຈະຮັດເຄັ່ງຂຶ້ນ ພວກກົດໝາຍປົກປ້ອງ ສິ່ງແວດລ້ອມ ແລະບັງຄັບໃຫ້ພວກທີ່ເຮັດໃຫ້ອາກາດເປິ ເປື້ອນເປັນພິດ ຈ່າຍຄ່າຊົດເຊີຍ ສຳລັບຄວາມເສຍຫາຍ ທີ່ພວກເຂົາເຈົ້າກໍ່ຂຶ້ນນັ້ນ ໃນການສະເໜີນະໂຍບາຍ ໃນວັນອາທິດມື້ນີ້ ຕໍ່ກອງປະຊຸມ ປະຈຳປີຂອງສະພາ ທ່ານ Zhang Dejiang ຊຶ່ງເປັນສະມາ ຊິກຄະນະກຳມະການກົມການເມືອງສູນກາງພັກ ທີ່ມີອຳນາດ ຂອງຈີນ ກ່າວວ່າ ພວກນັກທຸລະກິດເປັນຜູ້ຮັບຜິດຊອບ ຕໍ່ການ ສ້າງຄວາມເສຍຫາຍແກ່ສິ່ງແວດລ້ອມ ແລະຈຳເປັນຕ້ອງຮັບຜິດຊອບ ທ່ານ Zhang ກ່າວຕື່ມວ່າ ກຳລັງມີການກະກຽມ ເພື່ອແກ້ໄຂປັບປຸງພວກກົດໝາຍເຫຼົ່ານັ້ນຢູ່ ແຕ່ທ່ານບໍ່ໄດ້ໃຫ້ລາຍລະອຽດ ສະເພາະໃດໆ ແຕ່ໃດໆມາແລ້ວ ກະຊວງປົກປ້ອງສິ່ງແວດລ້ອມຈີນ ແມ່ນບໍ່ສາມາດທີ່ຈະບັງຄັບໃຫ້ມີການປະຕິບັດກົດໝາຍປົກປ້ອງ ສິ່ງແວດລ້ອມທີ່ມີຢູ່ແລ້ວ ນັ້ນໄດ້ ພວກຫົວເມືອງຕ່າງໆເກືອບທັງໝົດຂອງຈີນ ທີ່ຖືກຕິດຕາມເບິ່ງອາກາດເປິເປື້ອນເປັນພິດໃນປີແລ້ວນີ້ ແມ່ນໄດ້ ຖືກພົບເຫັນວ່າ ບໍ່ສາມາດປະຕິບັດ ຕາມມາດຕະຖານຕ່າງໆ ທີ່ລັດຖະບານໄດ້ວາງໄວ້ນັ້ນ